Wir, von stetten und lenden unsˀ eidgnosschaft raͤte, der zit zuͦ Baden in Ergòw ✳ bi einandern versāmelt, thuͦnd kund aller menglichem mit disem disen brieff, ✳ als
sich dann ✳ etlich irtung gehalten hat ✳ zwischen dem erbern Werherr Spaͤten, der zit jär zit meister zuͦ Kùngsfelden, anstat und innāmen des hochwirdigen
gotzhuses Kùngsfelden an eim ✳ und am andern teil Hannsen Nesslibach zuͦ Wolenschwil, ✳ deswegen ✳ das bemelten järzit meister vermeindt, ✳ wie dan̄ sin
vorfaren am järzit ampt ✳ von Ruͤdin Stegmān ✳ ein matten bi Wolenschwil im Moss, ✳ zwischent des Mùllers ✳ und Hensli Hùpschers matten gelegen,
umb drissig guldin ✳ erkoufft hettind ✳ und die selben matten dem genan̄ten Nesslibach umb ein jerliche gùlt, ✳ namlich drù pfund zines verlihen. ✳ die
selben matten ✳ bemelter Nesslibach nün sidhar vˀkoft hette ùber das und es nit ✳ in siner macht gestanden, ✳ ouch nit anders ✳ dann sin handlehen were
gewesen. ✳ und benan̄ter Nesslibach ✳ dawider vermein̄t, ✳ das soͤliche matt im gelihen weͣre ✳ umb den obgenan̄ten jerlichen zins, ✳ bi soͤlichem zins er och nùtz
schuldig, ✳ und aber soͤlich matt von im gebessert, ✳ und er ein alter man were, ✳ das er die nit bewerben moͤcht. ✳ so hette er, ✳ als er heffte des ✳ macht ze haben,
soͤliche matten vˀkoft ✳ und doch dem obgenan̄ten järzit am̄pt an sinen zinsen äne schaden, ✳ und was er ùber die drisig guldin darab erloiss hette, ✳ das
soͤlte im zuͦ sinen handen gelangen, ✳ sid doch im ✳ dhein zil ✳ der jären bestimpt were. ✳ und nün soͤlicher irtunghalb beid obgen̄t teil ✳ darumb mit
ein andern ✳ zuͦ recht komen sind ✳ fùr das gericht zuͦ Wolenschwil, ✳ daselbst dann ✳ uff verhoͤr, klag und antwort zuͦ recht erkendt gewesen ist ✳ sidmàl
und die genan̄t matt ✳ dem vorgenen̄ten Nesslibach ✳ umb bestimpten jerlichen zins verlihen, ✳ des man im gichtig, ✳ ouch dhein zal ✳ der jàr bestimpt, ✳ und
von im gebessert weͣre, ✳ so moͤchte er die selben matten wol verkoffen, ✳ und was er mer dann das obgenant hoptguͦt erlousde, ✳ das zuͦ sinen handen
nēmen ze moͤgen, ✳ òne des obgenan̄ten jàrzit meisters intrag und widerred. ✳ an soͤlicher urteil ✳ sich nün der genan̄t jarzit meister anstat des obgenāten gotzhuses ✳ als beswaͤrt ✳ an ùns berùft und geappeliert, ✳ ouch ùns demnàch ✳ umb beladung soͤlicher appelarien erseidert und gepeten hàt, ✳
die wir, als wol billich ist, angenōmen und beid partyen demnäch fùr ùns geheischen haben, ✳ und namlich von der obgenan̄ten gotzhuss wegen
vor ùns erschinen ist der ersam, wis Niclàs Meyer, hofmeister bemelten gotzhuses, ✳ und von des genānten Nesslibachs wegen sin elichē wirtin. ✳
und wir sy nùn gegen einandern wol und gnuͦgsamlich, mitsampt ✳ vor ergangnem gerichtzhandel, zuͦ Wolenschwil ✳ erloffen, ✳ verhoͤrt ✳ und
das von inen zuͦ ùns zuͦ recht ✳ gesetzt worden ist, ✳ so haben wir uns erkendt, ✳ das die richter des gerichtz zuͦ Wolenschwil ✳ mit vor angezeigter
urteil ✳ ùbel gesprochen und bemelter järzitmeister ✳ von wegen obgemelten gotzhuses ✳ wol geappoliert habe, ✳ und das selb gotzhusz Kùngsfelden
desselben sovil geniessen, ✳ das Nesslibach ✳ nit macht, noch gwalt ✳ gehept hab, ✳ noch haben soͤlle, soͤliche matten zuͦvˀkofen. ✳ und ob er die verkoft
hette, ✳ das doch an soͤlichem hoͧf ✳ einich frucht ✳ sunder der untegenlich wesen und sin ✳ und die an das jàrzit ampt ✳ bedenklich sullen, soͤlle ✳ die
wile doch ✳ bemeltem Nesslibach ✳ die selbig matt nit anders, ✳ dann zuͦ eim handlehen gelihen und im die weder vererblehnet noch geeignet ist.
und des zuͦ urkund ist diser brief ✳ versigelt mit des from̄en, wisen Jacob Brambergs von Luzern, ✳ der zit ùnser eidgnoschaft vogt zuͦ Baden, ✳ insigel, das
er daran offenlich gehenkt hat an unser aller stat. das beschach an fritag näch sant Fridlins tag, nach Crists gepùrt viertzechenhundert nùntzig und
drù jàr ✳.